პასკალ ჟოზეფ რაკუტუმავუ
პასკალ ჟოზეფ რაკუტუმავუ (მალაგ. Pascal Joseph Rakotomavo; დ. 1 აპრილი, 1934— გ. 14 დეკემბერი, 2010) — მადაგასკარელი პოლიტიკოსი, მადაგასკარის პრემიერ-მინისტრი 1997 წლის 21 თებერვლიდან 1998 წლის 23 ივლისამდე. პასკალ ჟოზეფ რაკუტუმავუ დაიბადა ანტანანარივუში; იყო ფინანსთა და ეკონომიკის მინისტრი 1982-დან 1989 წლამდე და პრეზიდენტ დიდიე რაცირაკას სპეციალური მრჩეველი 1989-1993 წლებში. მისი დანიშვნა პრემიერ-მინისტრის თანამდებობაზე 1997 წლის თებერვალში რაცირაკას კვლავ ქვეყნის სათავეში მოსვლის შემდეგ, ყველსათვის მოულოდნელი იყო. რაკუტუმავუას ეკავა ანტანანარივუს პროვინციის გუბერნატორის თანამდებობა 2001-2002 წლებში, ასევე იყო რაცირაკას საარჩევნო კამპანიის ხელმძღვანელი 2001 წლის საპრეზიდენტო არჩევნებში, მაგრამ პოლიტიკური კრიზისის დროს, რომელიც წარმოიქმნა პრეზიდენტ რაცირაკასა და ოპოზიციის კანდიდატ მარკ რავალომანანას შორის, მან, როგორც გუბერნატორმა, მომხდარს მიუღებელი უწოდა და ნეიტრალური პოზიცია დაიკავა. საბოლოოდ, როდესაც რავალომანანამ გაიმარჯვა, რაკუტუმავუ სხვა გუბერნატორების მსგავსად არ დაუსჯიათ.